กฎกระทรวงกำหนดมาตรฐานกลิ่นในอากาศจากโรงงาน พ.ศ. 2568
ประกาศวันที่ 2025-03-27

content: กฎกระทรวง กำหนดมาตรฐานกลิ่นในอากาศจากโรงงาน พ.ศ. ๒๕๖๘
content: อาศัยอำนาจตามความในมาตรา ๖ วรรคหนึ่ง แห่งพระราชบัญญัติโรงงาน พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติโรงงาน (ฉบับที่ ๒) พ.ศ. ๒๕๖๒ และมาตรา ๘ (๕) แห่งพระราชบัญญัติโรงงาน พ.ศ. ๒๕๓๕ รัฐมนตรีว่าการกระทรวงอุตสาหกรรมออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ให้ยกเลิกกฎกระทรวงกำหนดมาตรฐานและวิธีการตรวจสอบกลิ่นในอากาศจากโรงงาน พ.ศ. ๒๕๔๘
sectionNo: 3
content: ข้อ ๓ ในกฎกระทรวงนี้ “กลิ่น” หมายความว่า สิ่งเจือปนในอากาศที่รู้ได้ด้วยจมูกของคนหรือตรวจวัดได้จากเครื่องมือวิเคราะห์ “ค่าความเข้มกลิ่น” (odour concentration) หมายความว่า ค่าแสดงสภาพกลิ่นซึ่งเป็นอัตราส่วนการเจือจางตัวอย่างอากาศที่มีกลิ่นด้วยอากาศบริสุทธิ์ที่รู้ได้ด้วยจมูกของคน
sectionNo: 3
content: หรือค่าที่ตรวจวัดได้จากเครื่องมือวิเคราะห์ “เขตอุตสาหกรรม” หมายความว่า พื้นที่นิคมอุตสาหกรรมตามกฎหมายว่าด้วยการนิคมอุตสาหกรรมแห่งประเทศไทย หรือเขตประกอบการอุตสาหกรรมตามกฎหมายว่าด้วยโรงงาน หรือโครงการจัดสรรที่ดินเพื่อการอุตสาหกรรมตามกฎหมายว่าด้วยการจัดสรรที่ดิน “นอกเขตอุตสาหกรรม” หมายความว่า
sectionNo: 3
content: พื้นที่อื่นนอกจากเขตอุตสาหกรรม
sectionNo: 4
content: ข้อ ๔ กฎกระทรวงนี้ให้ใช้บังคับกับโรงงานในประเภท ชนิด หรือขนาดของโรงงานตามกฎกระทรวงที่ออกตามมาตรา ๗ ตามที่ระบุในบัญชีท้ายกฎกระทรวงนี้
sectionNo: 5
content: ข้อ ๕ ห้ามโรงงานตามข้อ ๔ ระบายอากาศที่มีกลิ่นออกจากโรงงาน เว้นแต่ได้ทำการจนอากาศที่ระบายออกนั้นมีค่าความเข้มกลิ่นไม่เกินกว่าค่าที่กำหนดในข้อ ๖ หรือข้อ ๗ แล้วแต่กรณี แต่ทั้งนี้ต้องไม่ใช้วิธีทำให้เจือจาง
sectionNo: 6
content: ข้อ ๖ อากาศที่ระบายออกจากโรงงานตามข้อ ๔ ในรายการที่ ๑ ถึงรายการที่ ๒๒ และรายการที่ ๒๔ ต้องมีค่าความเข้มกลิ่นตามหลักเกณฑ์ ดังต่อไปนี้ (๑) กรณีที่ตั้งอยู่ในเขตอุตสาหกรรมต้องมีค่าความเข้มกลิ่นที่บริเวณรั้วหรือขอบเขตภายในโรงงานไม่เกิน ๓๐ หรือค่าความเข้มกลิ่นที่ปล่องระบายอากาศของโรงงานไม่เกิน ๑,๐๐๐ (๒)
sectionNo: 6
content: กรณีที่ตั้งอยู่นอกเขตอุตสาหกรรมต้องมีค่าความเข้มกลิ่นที่บริเวณรั้วหรือขอบเขตภายในโรงงานไม่เกิน ๑๕ หรือค่าความเข้มกลิ่นที่ปล่องระบายอากาศของโรงงานไม่เกิน ๓๐๐
sectionNo: 7
content: ข้อ ๗ อากาศที่ระบายออกจากโรงงานตามข้อ ๔ ในรายการที่ ๒๓ ทั้งกรณีที่ตั้งอยู่ในเขตอุตสาหกรรมและนอกเขตอุตสาหกรรม ต้องมีค่าความเข้มกลิ่นที่บริเวณรั้วหรือขอบเขตภายในโรงงานไม่เกิน ๓๐ หรือค่าความเข้มกลิ่นที่ปล่องระบายอากาศของโรงงานไม่เกิน ๒,๕๐๐
sectionNo: 8
content: ข้อ ๘ การตรวจวัดค่าความเข้มกลิ่นตามกฎกระทรวงนี้ให้ใช้วิธีการตรวจวัดค่าความเข้มกลิ่นโดยการวิเคราะห์กลิ่นด้วยการดม (sensory tests) ตามหลักเกณฑ์และวิธีการที่รัฐมนตรีกำหนดโดยประกาศในราชกิจจานุเบกษา การตรวจวัดค่าความเข้มกลิ่นด้วยวิธีการอื่นนอกจากวิธีการตามวรรคหนึ่ง
sectionNo: 8
content: ให้เป็นไปตามหลักเกณฑ์และวิธีการที่รัฐมนตรีกำหนดโดยประกาศในราชกิจจานุเบกษา
sectionNo: 9
content: ข้อ ๙ ในระหว่างที่ยังไม่มีการออกหลักเกณฑ์และวิธีการที่รัฐมนตรีกำหนดตามข้อ ๘ ให้นำกฎกระทรวงกำหนดมาตรฐานและวิธีการตรวจสอบกลิ่นในอากาศจากโรงงาน พ.ศ. ๒๕๔๘ และคำสั่งที่ออกตามกฎกระทรวงดังกล่าวมาใช้บังคับแก่การดำเนินการเกี่ยวกับการตรวจวัดค่าความเข้มกลิ่นไปพลางก่อน
sectionNo: 9
content: จนกว่าจะมีหลักเกณฑ์และวิธีการที่รัฐมนตรีกำหนดตามข้อ ๘ ใช้บังคับ
content: ให้ไว้ ณ วันที่ ๓ มีนาคม พ.ศ. ๒๕๖๘ เอกนัฏ พร้อมพันธุ์ รัฐมนตรีว่าการกระทรวงอุตสาหกรรม
sectionName: บัญชีประเภทหรือชนิดของโรงงาน
content:  
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงมาตรฐานและวิธีการตรวจสอบกลิ่นในอากาศจากโรงงานให้เหมาะสมกับสถานการณ์ที่เปลี่ยนแปลงไป ครอบคลุมการประกอบกิจการโรงงานที่มีอยู่ให้ครบถ้วน และสอดคล้องกับมาตรา ๕๖ แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ.
content: ๒๕๓๕ ที่กำหนดให้ส่วนราชการที่มีอำนาจตามกฎหมายแก้ไขมาตรฐานการควบคุมมลพิษไม่ให้ต่ำกว่ามาตรฐานควบคุมมลพิษจากแหล่งกำเนิดที่รัฐมนตรีว่าการกระทรวงทรัพยากรธรรมชาติและสิ่งแวดล้อมกำหนด จึงจำเป็นต้องออกกฎกระทรวงนี้